Sixto Cortina (Traducción)
El IES Aramo gana espaciu. La que foi casa del conserxe va convertíse na segunda biblioteca del centru depués d'un llabor nel que ta participando tola comunidá educativa. Alumnos, profesores y les families tán sumando, apurriendo toos el so granín d'arena, pa facer realidá "La Aramoteca". "Ye un proyectu de so, del que se sienten parte y nel que trabayen dende dellos ámbitos", afirmen la directora del IES Aramo, Carmen Calero, y la profesora Nidia Fernández, del departamentu de Llingua, mentanto se trabaya nel interior na xornada na que se celebra'l Día del Llibru infantil y xuvenil.
L'espaciu utilizáu como vivienda polos distintos conserxes del Institutu quedó llibre l'añu pasáu y dende'l centru decidióse camudalu y que nesti procesu participaren toos. L'equipamientu educativu, al qu'alleguen alredor de 1.000 alumnos, tien problemes d'espaciu y aules como la de música o la mediateca que tuvieron que se reconvertir, abandonando'l so destín inicial.
Agora, el centru puede usar un espaciu d'alredor de 80 metros cuadraos, que da al patiu. El proyectu, qu'entamó'l departamentu de Llingua, "arreya a tolos departamentos", señala Fernández. L'acondicionamientu de l'antigua vivienda yá ta entamada y los diseños de les pintures previstes pa les parés y d'otra triba de decoración fueron propuestos y aldericaos polos alumnos. Inclusive'l nome, "La Aramoteca2, foi decidíu polos estudiantes. Y l'AMPA (Asociación de Madres y Padres d'Alumnos) del centru "participaron enforma" y van mercar material, sorraya Carmen Calero.
Na rexa instalada na puerta d'accesu al inmueble instalaráse un xardín vertical, del que se va encargar el departamentu de Bioloxía. En "La Aramoteca" va collaborar tamién, con un dibuxu, el blimeín Alfonso Zapico, galardonáu col Premiu Nacional del Cómic en 2010. L'espaciu, al pie de les estanteríes asitiaes no que yera la cocina, yá ta reserváu.
Y nel esterior va haber un mural. Nuno Solana, Olvido Muñoz, Claudia Menéndez, Cayetana Toraño y Elena Nikolaeva, de Primeru de Bachilleratu d'Artes, entamaránla nuna de les parés, representando'l diseñu escoyíu. N'otra d'elles, va dibuxase a dellos personaxes de cómic como Mortadelo y Filemón o Mafalda.
La biblioteca xuvenil "La Aramoteca" va axuntar volumes de novela gráfica, que yá se tán adquiriendo, xunto a otros de dellos xéneros, esplica Nidia Fernández. Son los mesmos alumnos los que s'encargaron de facer la selección. "Fuimos escoyendo llibros que lleímos y nos prestaron pero reparando tamién n'otros y mirando qu'hubiera variedá", indiquen María Sierra, Paula Zaballos y Margarita Vega, alumnes de Primer cursu d'ESO.
Otres dos dependencies de la que foi casa del conserxe van xunise y van acutase pa los xuegos de mesa. Otru de los espacios, remarca la directora del centru, va ser pal equipu de mediación ente iguales.
- AsturiasFallece Rosa Cunqueira, referente cultural del Suroccidente, tras meses hospitalizada en Italia por un accidente de bus: "Nunca abandonó su alegre sonrisa
- AsturiasYa hay fecha para que salgan a la venta los billetes con los trenes más rápidos a Madrid: todo el calendario previsto
- AsturiasLa baza con la que los hosteleros asturianos quieren plantar batalla a los clientes que reservan y no acuden: "Nos hacen mucho daño
- AsturiasLos extranjeros compran ya casi la mitad de los pisos que se venden en Asturias: análisis y cifras de este fenómeno
- AsturiasLa rotunda afirmación de Barbón sobre el trato al Principado desde Madrid: "Ningún ministro de Fomento desde Borrell ha cumplido con Asturias
- AsturiasAsturias bate récord de millonarios: lo que ingresará Hacienda con el impuesto de Patrimonio
- AsturiasEl marketing los llama Dink, pero son parejas sin hijos y con dos sueldos: así es el modelo de familia que no deja de crecer en Asturias
- AsturiasLa pareja asturiana de los restaurantes de moda en Madrid extiende su Paraguas hasta Mónaco
N'asturianu